CELEX: 62009CA0165
Language: da
Date: 2011-05-26 00:00:00
Title: Sag C-165/09: Domstolens dom (Første Afdeling) af 26. maj 2011 — Stichting Natuur en Milieu m.fl. (sag C-165/09) mod College van Gedeputeerde Staten van Groningen og Stichting Natuur en Milieu m.fl. (sag C-166/09) mod College van Gedeputeerde Staten van Zuid-Holland og Stichting Natuur en Milieu m.fl. (sag C-167/09) mod College van Gedeputeerde Staten van Zuid-Holland (anmodning om præjudiciel afgørelse fra Raad van State — Nederlandene) (Miljø — direktiv 2008/1/EF — godkendelse til opførelsen og driften af et kraftværk — direktiv 2001/81/EF — nationale emissionslofter for visse luftforurenende stoffer — medlemsstaternes kompetence i overgangsperioden — direkte virkning)

16.7.2011   
            
            
               DA
            
            
               Den Europæiske Unions Tidende
            
            
               C 211/4
            
         Domstolens dom (Første Afdeling) af 26. maj 2011 — Stichting Natuur en Milieu m.fl. (sag C-165/09) mod College van Gedeputeerde Staten van Groningen og Stichting Natuur en Milieu m.fl. (sag C-166/09) mod College van Gedeputeerde Staten van Zuid-Holland og Stichting Natuur en Milieu m.fl. (sag C-167/09) mod College van Gedeputeerde Staten van Zuid-Holland (anmodning om præjudiciel afgørelse fra Raad van State — Nederlandene)
   (Sag C-165/09) (1)
   
   (Miljø - direktiv 2008/1/EF - godkendelse til opførelsen og driften af et kraftværk - direktiv 2001/81/EF - nationale emissionslofter for visse luftforurenende stoffer - medlemsstaternes kompetence i overgangsperioden - direkte virkning)
   2011/C 211/06
   Processprog: nederlandsk
   
      Den forelæggende ret
   
   Raad van State
   
      Parter i hovedsagen
   
   
      Sagsøgere: Stichting Natuur en Milieu, Stichting Greenpeace Nederland, B. Meijer, E. Zwaag, F. Pals (sag C-165/09), Stichting Natuur en Milieu, Stichting Zuid-Hollandse Milieufederatie, Stichting Greenpeace Nederland, Vereniging van Verontruste Burgers van Voorne (sag C-166/09), Stichting Natuur en Milieu, Stichting Zuid-Hollandse Milieufederatie, Stichting Greenpeace Nederland, Vereniging van Verontruste Burgers van Voorne (sag C-167/09),
   
      Sagsøgte: College van Gedeputeerde Staten van Groningen (sag C-165/09), College van Gedeputeerde Staten van Zuid-Holland (sagerne C-166/09 og C-167/09)
   procesdeltagere:
   
                
            
            
               RWE Eemshaven Holding BV, tidligere RWE Power AG (sag C-165/09)
            
         
                
            
            
               Electrabel Nederland NV (sag C-166/09)
            
         
                
            
            
               College van Burgemeester en Wethouders Rotterdam (sagerne C-166/09 og C-167/09)
            
         
      Sagens genstand
   
   Anmodning om præjudiciel afgørelse — Raad van State (Nederlandene) — fortolkning af artikel 9 i Europa-Parlamentets og Rådets direktiv 2008/1/EF af 15. januar 2008 om integreret forebyggelse og bekæmpelse af forurening (EFT L 257, s. 26), (kodificeret udgave) og artikel 4, stk. 1, i Europa-Parlamentets og Rådets direktiv 2001/81/EF af 23. oktober 2001 om nationale emissionslofter for visse luftforurenende stoffer (EFT L 309, s. 22)– ansøgning om miljøgodkendelse — den kompetente myndigheds afgørelse — medlemsstaternes forpligtelser i perioden mellem fristen for direktivets gennemførelse og tidspunktet fastsat i artikel 4, stk. 1, i direktiv 2001/81, der ligger efter fristen for gennemførelsen af direktivet — kul- og biomassekraftværk
   
      Konklusion
   
   
               1)
            
            
               Artikel 9, stk. 1, 3 og 4, i Rådets direktiv 96/61/EF af 24. september 1996 om integreret forebyggelse og bekæmpelse af forurening, i sin oprindelige version, samt i den kodificerede version, der fremgår af Europa-Parlamentets og Rådets direktiv 2008/1/EF af 15. januar 2008 om integreret forebyggelse og bekæmpelse af forurening, skal fortolkes således, at medlemsstaterne ved meddelelsen af en miljøgodkendelse til opførelsen og driften af et industrianlæg, som de i hovedsagerne omhandlede, ikke er forpligtede til — som en af betingelserne for meddelelse af denne godkendelse — at tage hensyn til de nationale emissionslofter for SO2 og for NOx, der er fastsat ved Europa-Parlamentets og Rådets direktiv 2001/81/EF af 23. oktober 2001 om nationale emissionslofter for visse luftforurenende stoffer, idet de inden for rammerne af nationale programmer skal overholde den forpligtelse, der følger af nævnte direktiv 2001/81, til at vedtage eller planlægge passende og sammenhængende politikker og foranstaltninger, der er egnede til som helhed at begrænse emissionerne fra navnlig disse forurenende stoffer til mængder, der ikke overstiger de lofter, der er angivet i dette direktivs bilag I, senest ved udgangen af år 2010.
            
         
               2)
            
            
               I overgangsperioden fra den 27. november 2002 til den 31. december 2010, som fastsat i artikel 4 i direktiv 2001/81,
               
                           —
                        
                        
                           fastsætter artikel 4, stk. 3, TEU og artikel 288, stk. 3, TEUF samt direktiv 2001/81, at medlemsstaterne skal afholde sig fra at vedtage foranstaltninger, der kan bringe virkeliggørelsen af det ved direktivet foreskrevne resultat alvorligt i fare
                        
                     
                           —
                        
                        
                           forekommer medlemsstaternes vedtagelse af en særlig foranstaltning vedrørende en enkelt SO2 eller NOx kilde ikke i sig selv at kunne bringe virkeliggørelsen af det resultat, der er foreskrevet ved direktiv 2001/81, alvorligt i fare. Det påhviler den nationale ret at undersøge, om dette er tilfældet med hensyn til hver af de afgørelser om meddelelse af miljøgodkendelse til opførelsen og driften af et industrianlæg, som dem, der er omhandlet i hovedsagerne
                        
                     
                           —
                        
                        
                           pålægger artikel 288, stk. 3, TEUF og artikel 6, artikel 7, stk. 1 og 2, samt artikel 8, stk. 1, og 2, i direktiv 2001/81 medlemsstaterne dels at udarbejde, og om nødvendigt ajourføre og revidere, programmer for gradvis mindskelse af de nationale emissioner af SO2 og NOx, som de er forpligtede til at stille til rådighed for offentligheden og berørte organisationer, ved hjælp af klare, letforståelige og lettilgængelige oplysninger, og at underrette Europa-Kommissionen herom inden for de fastsatte frister, dels årligt at udarbejde og ajourføre nationale emissionsopgørelser og emissionsfremskrivninger for 2010, som de skal forelægge Europa-Kommissionen og Det Europæiske Miljøagentur inden for de fastsatte frister
                        
                     
                           —
                        
                        
                           pålægger artikel 288, stk. 3, TEUF og direktiv 2001/81 hverken medlemsstaterne at afslå eller at begrænse meddelelsen af en miljøgodkendelse til opførelsen og driften af et industrianlæg, som de i hovedsagerne omhandlede, eller at vedtage særlige kompensationsforanstaltninger for hver godkendelse af denne art, der er meddelt, selv hvis de nationale emissionslofter for SO2 og NOx derved overskrides eller risikerer at blive overskredet.
                        
                     
         
               3)
            
            
               Artikel 4 i direktiv 2001/81 er ikke ubetinget og tilstrækkelig præcis til at kunne påberåbes af borgerne for de nationale retter før den 31. december 2010.
               Artikel 6 i direktiv 2001/81 giver de borgere, der er direkte berørt, rettigheder, der kan påberåbes for de nationale retter, således at de kan gøre gældende, at medlemsstaterne i overgangsperioden fra den 27. november 2002 til den 31. december 2010 inden for rammerne af nationale programmer skal vedtage eller planlægge passende og sammenhængende politikker og foranstaltninger, der er egnede til som helhed at nedbringe emissionerne fra de omhandlede forurenende stoffer, således at de nationale lofter, der er fastsat i bilag I til nævnte direktiv, overholdes senest ved udgangen af år 2010, og at de skal stille de programmer, der er udarbejdet til disse formål, til rådighed for offentligheden og de berørte organisationer ved hjælp af klare, letforståelige og lettilgængelige oplysninger
            
         
      (1)  C 193 af 15.8.2009.